《食延寿红金桃再次八厓 其二》
明代·林俊

小园觅果旋开堂，天上传来和露方。嘉惠夜烦青鸟使，素香春伴美人行。

分甘侯圃瓜时熟，饱德宾筵黍后尝。最是品高防预窃，悔非苦笋遍山傍。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。